title: "Sansibar (Lokaal)"
text: "Di Sansibar es en bikeent Restaurant \u00fcp S\u00f6l. Benen ken 160 Liren set en b\u00fcten jit 250 (Terasi \u00f6n di D\u00fcnemern). \nDi Sansibar heer en Wiinkeler, en diar sen altert ombi 30.000 Borelern fan aur d\u00fc\u00fcsend Aarten.\n\nHistoorii \n1974 k\u0101m Herbert Seckler naa S\u00f6l. Hi her dit K\u00f6\u00f6kin liirt, en hi wiar t\u00f6 des Tir 22 Jaaren ual. Di jest Tir her hi Bruarwenig fan di Gastronomii \u00fcp S\u00f6l. Leeterhen k\u00fcr hi en Kiosk koopi, wat \u00f6n di Str\u00f6n mermung Raantem en H\u00f6rnem st\u00f6n.\nDiar waar da Iit, M\u0101rigern en Pommes Frites forkoopet. \nDes Imbis her di Noom \"Sansibar\". \u00d6n di Wuntertir her Seckler Bruarwening \u00fcp B\u00f6terskeepen. 1982 bruan di jest \"Sansibar\" wech, en Herbert Seckler k\u0101m \u00fcp di Taacht, en nii jen \u0101pt\u00f6bech.\n2009 maaketi di Gastronomikritiker Gault-Millau Herbert Seckler t\u00f6 di \u201eRestaurateur des Jahres\u201c, di Sansibar waar me 13 Punkti \u00fctteeknet.\n\nNoom \nDi Noom kumt fan di Str\u00f6n-Diil, hur dit Lokaal stuunt. Fan di 1930er Jaaren fing trii fan di FKK-Str\u00f6nen \u00fcp S\u00f6l exootisk Noomern. Di Str\u00f6n bi Woningstair jeet \"Abessinien\", s\u00fc\u0111ern fanu Raantem wiar tau Str\u00f6nen me ni Noomern \"Sansibar\" en \"Samoa\".\n\nSansibar D\u00fcsseldorf \nDi jest en bit n\u00fc iining Filiaali fan di Sansibar es \u00f6n D\u00fcsseldorf, \u00f6n di K\u00f6-B\u00f6\u00f6g. Dit diari Restaurant me Lounge es 400 Kwadraatmetern gurt en es iin \u00f6n dit Moori-Kooph\u00fcs Breuninger (in-shop-Model).\n\nSansibar-Stores \nDi \"Sansibar-Stores\" \u00fcp S\u00f6l en \u00f6n't Internet ken em Moorisaaken fan \"Sansibar\" sa \u00fcs uk skuur, P\u00f6\u00f6sen, Tasken, P\u00fcntjikraam koopi. Ja haa diar uk Wiin en Iit t\u00f6 forkoopi.\n\u00d6n dit Kr\u00fctsfaarskep Europa es en Filiaali fan di \u201eSansibar\u201c.\nSent 2007 d\u0113r di Sansibar di Noom fuar Men\u00fc\u00fcs, d\u0101nen em \u00f6n di Fliigern fan Air Berlin koopi ken, wan di Flocht leenger \u00fcs 90 Min\u00fcten waaret.\n\n\u00d6n Hamborig jeft et uk san Shop, dit es iin \u00f6n dit \"Alstertal-Zentrum\".\n\nSponsoring \n\u00d6 di Saison 2014/15 heer di Sansibar - fuar jen Sp\u00f6ltir - di FC W\u00fcrzburger Kickers iin \u00f6n di Regionaal-Liiga Bayern sponsert. Di Trainer fan W\u00fcrzburg Bernd Hollerbach her fuar di Kontakt twesken di Futballforiining en di Sansibar s\u00f6rigt, en diar her em Lest en help jam jens \u00fct.\n\nSent di Saison 2015/16 sponsert di Sansibar di Hunenball-Bundesliigisten THW Kiil.\n\nLiteratur \n Inga Griese, Herbert Seckler: Das gro\u00dfe Sansibar-Buch. Collection Rolf Heyne, 2010, .\n\nWeblinks \nSansibar \u00f6n't Nat\n\nEinzelnachweise \n\nLokaali S\u00f6lring\nS\u00f6l'"